stanford-oval/wikipedia huggingface dataset:
Pudotuspelit jalkapallon Euroopan-mestaruuskilpailuissa 2008
Joukkueet > Italia

Alkulohko
| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Alankomaat | 3 | 3 | 0 | 0 | 9 | 1 | 8 | 9 |
|  Italia | 3 | 1 | 1 | 1 | 3 | 4 | -1 | 4 |
|  Romania | 3 | 0 | 2 | 1 | 1 | 3 | -2 | 2 |
|  Ranska | 3 | 0 | 1 | 2 | 1 | 6 | -5 | 1 |
Alkulohko-ottelut
Alankomaat-Italia 3-0
Italia- Romania 1-1 (Panucci 56')
Ranska-Italia 0-2 (Pirlo 25' rp., De Rossi 62')
Italialle alkulohko oli täysi pettymys. Ensimmäisessä ottelussaan Hollantia vastaan se oli ennakkosuosikki, mutta hävisi murskaavasti 3-0! Seuraavassa ottelussaan se hukkasi tarvittavan voittonsa 1-1 tasapeliin Romaniasta. Sillä oli siis kahden lohkokierroksen jälkeen ainoastaan yksi piste kasassa ja viimeisellä kierroksella vastassa samassa tilanteessa oleva Ranska; jatkoonpäästääkseen oli kummankin pakko voittaa, eikä sekään olisi riittänyt, jos Romania olisi kaatanut jo jatkopaikan varmistaneen Hollannin. Ottelu eteni päädystä-päätyyn-pelinä aina 25. minuutille, jolloin Eric Abidal kaatoi Luca Tonin törkeästi rangaistusalueen sisäpuolella saaden teostaan punaisen kortin. Andrea Pirlo tykitti pallon vuorenvarmasti rankkaripilkulta sisään. Lopullinen niitti Ranskalle tuli, kun toisella jaksolla Daniele De Rossin vapaapotku meni ranskalaispelaajasta suuntaa vaihtaen häkkiin. Romania kärsi tappion Hollannille ja Italia meni jatkoon.
Italian tapana on ollut pelata pudotuspelit huomattavasti paremmin kuin lohko-ottelut; edellisissäkin MM-kisoissa vuonna 2006 sen peli töppäili helpohkossa alkulohkossa, mutta se jyräsi pudotuspeleissä kaataen Australian, Ukrainan ja Saksan loppuotteluun ja kaatoi siellä Ranskan. Puolivälierissä sillä on vastassa Espanja, joka on yleensä jäänyt alkukierroksilla pois suurkisoista, mutta Italian peliä heikentää Andrea Pirlon ja Gennaro Gattuson oleminen pelikiellossa.
Ottelupuu

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  
|  | 19. 6. - Basel | 19. 6. - Basel |   |   |  |  |   |   |  |  |
|  | 19. 6. - Basel | 19. 6. - Basel |   |   |  |  |   |   |  |  |
|  |   Portugali |  2 |   |   |  |  |   |   |  |  |
|  |   Portugali |  2 |   |   | 25. 6. - Basel | 25. 6. - Basel |   |   |  |  |
|  |   Saksa |  3 |   |   | 25. 6. - Basel | 25. 6. - Basel |   |   |  |  |
|  |   Saksa |  3 |   |   |   Saksa |  3 |   |   |  |  |
|  | 20. 6. - Wien | 20. 6. - Wien |   |   |   Saksa |  3 |   |   |  |  |
|  | 20. 6. - Wien | 20. 6. - Wien |   |   |   Turkki |  2 |   |   |  |  |
|  |   Kroatia |  1 (1) |   |   |   Turkki |  2 |   |   |  |  |
|  |   Kroatia |  1 (1) |   |   |  |  |   |   | 29. 6. - Wien | 29. 6. - Wien |
|  |   Turkki |  1 (3) |   |   |  |  |   |   | 29. 6. - Wien | 29. 6. - Wien |
|  |   Turkki |  1 (3) |   |   |  |  |   |   |   Saksa |  0 |
|  | 21. 6. - Basel | 21. 6. - Basel |   |   |  |  |   |   |   Saksa |  0 |
|  | 21. 6. - Basel | 21. 6. - Basel |   |   |  |  |   |   |   Espanja |  1 |
|  |   Alankomaat |  1 |   |   |  |  |   |   |   Espanja |  1 |
|  |   Alankomaat |  1 |   |   | 26. 6. - Wien | 26. 6. - Wien |   |   |  |  |
|  |   Venäjä |  3 |   |   | 26. 6. - Wien | 26. 6. - Wien |   |   |  |  |
|  |   Venäjä |  3 |   |   |   Venäjä |  0 |   |   |  |  |
|  | 22. 6. - Wien | 22. 6. - Wien |   |   |   Venäjä |  0 |   |   |  |  |
|  | 22. 6. - Wien | 22. 6. - Wien |   |   |   Espanja |  3 |   |   |  |  |
|  |   Espanja |  0 (4) |   |   |   Espanja |  3 |   |   |  |  |
|  |   Espanja |  0 (4) |   |   |  |  |   |   |  |  |
|  |   Italia |  0 (2) |   |   |  |  |   |   |  |  |
|  |   Italia |  0 (2) |   |   |  |  |   |   |  |  |
Puolivälierät > Portugali-Saksa

Ottelusta: Saksa eteni jatkoon vahvalla hallinnallaan ensimmäisellä puoliajalla. 22. minuutilla Bastian Schweinsteiger teki ottelun avausmaalin, ja neljä minuuttia myöhemmin Miroslav Klose jatkoi Schweinsteigerin vapaapotkun Portugalin maaliin. Portugali pääsi otteluun mukaan ensimmäisen puoliajan lopussa, kun Nuno Gomes teki Portugalin avausmaalin Jens Lehmannin torjunnasta. Toisella puoliajalla Saksan joukkueen kapteeni Michael Ballack teki 61. minuutilla Saksan kolmannen maalin Schweinsteigerin vapaapotkusta. Hélder Postiga teki vielä Portugalille kavennusmaalin 87. minuutilla.
| --- | --- |
  Portugali  GK 1 Ricardo Pereira  RB 4 José Bosingwa  CB 15 Pepe  60'  CB 16 Ricardo Carvalho  LB 2 Paulo Ferreira  DM 8 Petit  26'  73  DM 10 João Moutinho  31  RW 7 Cristiano Ronaldo  AM 20 Deco  LW 11 Simão  CF 21 Nuno Gomes (c)  67'  Vaihdosta:  MF 6 Raul Meireles  31'  MF 19 Nani  67'  FW 23 Hélder Postiga  90  73'  Päävalmentaja:   Luiz Felipe Scolari :   Saksa  GK 1 Jens Lehmann  RB 3 Arne Friedrich  48'  CB 17 Per Mertesacker  CB 21 Christoph Metzelder  LB 16 Philipp Lahm  49  RM 7 Bastian Schweinsteiger  83'  CM 6 Simon Rolfes  CM 13 Michael Ballack (c)  LM 15 Thomas Hitzlsperger  73'   CF 11 Miroslav Klose  89'  CF 20 Lukas Podolski  Vaihdosta:  MF 18 Tim Borowski  73'   DF 4 Clemens Fritz  83'   DF 2 Marcell Jansen  89'   Päävalmentaja:   Hans-Dieter Flick 
Ottelun paras pelaaja: Bastian Schweinsteiger
Puolivälierät > Kroatia-Turkki

Ottelusta: Varsinainen peliaika jäi maalittomaksi Kroatian hallinnasta huolimatta. Jatkoajalla Kroatian hallinta jatkui, mutta se ei saanut Rustun hyvien torjuntojen ansiosta maalia aikaan. Peli näytti menevän  maalittomana rangaistuspotkukilpailuun, mutta Kroatian Ivan Klasnić teki 119. minuutilla ottelun avausmaalin kapteeni Luka Modrićin keskityksestä. Turkin Semih Şentürk teki kuitenkin tasoitusmaalin jatkoajan viimeisellä minuutilla, ja näin edettiin rangaistuspotkukilpailuun.
Rangaistuspotkukilpailun sankariksi nousi Rüştü Reçber, joka varmisti jatkoon pääsyn torjumalla Kroatian neljännen laukojan Mladen Petrićin vedon Turkin kaikkien kolmen edellisen pelaajan tehtyä maalin Kroatian maalivahti Stipe Pletikosaa vastaan.
| --- | --- |
  Kroatia  GK 1 Stipe Pletikosa  RB 5 Vedran Ćorluka  CB 4 Robert Kovač  CB 3 Josip Šimunić  LB 22 Daniel Pranjic  RM 11 Darijo Srna  CM 14 Luka Modrić (c)  CM 10 Niko Kovač  LM 7 Ivan Rakitić  SS 19 Niko Kranjčar  65'  CF 18 Ivica Olić  97'  Vaihdosta:  FW 21 Mladen Petrić  65'  FW 17 Ivan Klasnić  97'  Päävalmentaja:   Slaven Bilić :   Turkki  GK 1 Rüştü Reçber  RB 22 Hamit Altıntop  CB 4 Gökhan Zan  CB 15 Emre Aşık  107'  LB 3 Hakan Balta  DM 6 Mehmet Topal  76'  RW 20 Sabri Sarioglu  AM 17 Tuncay Şanlı  27'  LW 14 Arda Turan  49'  CF 18 Colin Kazim-Richards  61'  CF 8 Nihat Kahveci (c)  117'  Vaihdosta:  DF 16 Uğur Boral  61'   FW 9 Semih Şentürk  76'   FW 10 Gökdeniz Karadeniz  117'   Päävalmentaja:   Fatih Terim 
Ottelun paras pelaaja: Hamit Altıntop
Puolivälierät > Alankomaat-Venäjä

Ottelusta: Venäjä teki ottelussa täydellisen yllätyksen pudottamalla alkulohkostansa jatkoon jyränneen Hollannin jatkoajalla. Ensimmäistä puoliaikaa käytiin päädystä päätyyn-pelinä. Tosin Venäjä pienoisesti hallitsi peliä, mutta maalia ei muutamasta hyvästä paikasta huolimatta saatu aikaan. Kun toista puoliaikaa oli pelattu kymmenen minuuttia, Venäjän keskikenttäpelaaja Andrei Aršavin hyökkäsi laidalta ja keskitti Hollannin maalille, missä kärkimies Roman Pavljutšenko laukoi pallon volleyllä etukulmasta van der Sarin selän taakse. Hollannin maalintekoyritykset palkittiin viimeinkin, kun varsinaista peliaikaa oli enää neljä minuuttia jäljellä. Silloin pallon Venäjän verkkoon puski Wesley Sneijderin vapaapotkukeskityksestä Ruud van Nistelrooy. Edessä oli jatkoaika. Rankkarikisaa alettiin jo odottaa jatkoajan ensimmäisen puoliskon oltua maaliton. Venäjä meni kuitenkin 110. minuutilla jälleen johtoon, kun Aršavin hyökkäsi pallon kanssa kuudentoista sisään ja nosti pallon upeasti päätyrajan tuntumasta takatolpalle, mistä vaihtomies Torbinski jatkoi pallon tyhjiin. Hollannin euroopanmestaruushaaveet nujertuivat neljä minuuttia myöhemmin, kun Aršavin sai pitkän sivurajan jälkeen pallon täysin vapaana kuudentoista sisäpuolella ja ampui sen van der Sarin jalkojen välistä sisään. Venäjä jatkoi välieriin.
| --- | --- |
  Alankomaat  GK 1 Edwin van der Sar (c)  RB 21 Khalid Boulahrouz  50'  54'  CB 2 André Ooijer  CB 4 Joris Mathijsen  LB 5 Giovanni van Bronckhorst  DM 17 Nigel de Jong  DM 8 Orlando Engelaar  62'  RW 18 Dirk Kuyt  46'  AM 23 Rafael van der Vaart  60'  LW 10 Wesley Sneijder  CF 9 Ruud van Nistelrooy  Vaihdosta:  FW 7 Robin van Persie  55'  46'  DF 3 John Heitinga  54'  MF 20 Ibrahim Afellay  62'  Päävalmentaja:   Marco van Basten :   Venäjä  GK 1 Igor Akinfejev  RB 22 Aleksandr Anjukov  CB 4 Sergei Ignaševitš  CB 8 Denis Kolodin  71'  LB 18 Juri Žirkov  103  DM 11 Sergei Semak (c)  RM 17 Konstantin Zyrjanov  CM 20 Igor Semšov  69  LM 9 Ivan Sajenko  81'  SS 10 Andrei Aršavin  CF 19 Roman Pavljutšenko  115'  Vaihdosta:  MF 15 Dinyar Bilyaletinov  69'   MF 7 Dmitri Torbinski  81'   FW 21 Dmitri Sytšov  115'   Päävalmentaja:   Guus Hiddink 
Ottelun paras pelaaja: Andrei Aršavin
Puolivälierät > Espanja-Italia

Ottelusta: Maalittomaksi tullut peliaika ja jatkoaika oli tasaista peliä. Maalia ei kummankaan joukkueen muutamista hyvistä paikoista huolimatta saatu aikaan. Rankkarikisassa Italiaa kosketti pahasti pelikiellossa olevat Milanolaiskeskikenttäpelaajat Andrea Pirlo ja Gennaro Gattuso. Iker Casillasin kaksi upeaa torjuntaa ja Cesc Fàbregasin upea veto oikeaan nurkkaan toivat kotimatkan Italialle ja viimeisen välieräpaikan Espanjalle.
| --- | --- |
  Espanja  GK 1 Iker Casillas (c)  RB 15 Sergio Ramos  CB 4 Carlos Marchena  CB 5 Carles Puyol  LB 11 Joan Capdevila  RM 6 Andrés Iniesta  11'  59'  CM 19 Marcos Senna  CM 8 Xavi  60'  LM 21 David Silva  CF 7 David Villa  72'  CF 9 Fernando Torres  85'  Vaihdosta:  MF 12 Santi Cazorla  113'  59'  MF 10 Cesc Fàbregas  60'  FW 17 Dani Güiza  85'  Päävalmentaja:   Luis Aragonés :   Italia  GK 1 Gianluigi Buffon (c)  RB 19 Gianluca Zambrotta  CB 2 Christian Panucci  CB 4 Giorgio Chiellini  LB 3 Fabio Grosso  RM 22 Alberto Aquilani  108'  CM 10 Daniele De Rossi   LM 13 Massimo Ambrosini  31'  AM 20 Simone Perrotta  58'  CF 9 Luca Toni  CF 18 Antonio Cassano  75'  Vaihdosta:  MF 16 Mauro Camoranesi  58'   FW 11 Antonio Di Natale  75'   FW 7 Alessandro Del Piero  108'   Päävalmentaja:   Roberto Donadoni 
Ottelun paras pelaaja: Iker Casillas
Välierät > Saksa-Turkki

Ottelusta: Turkki hallitsi yllätyksellisesti ensimmäistä puoliaikaa ja meni johtoon 22. minuutilla, kun Semih ampui päätyrajalta tulleesta syötöstä pallon ylärimaan, jonka jälkeen Uğur Boral ampui maalin eteen tulleen kimmokkeen maaliin. Saksa tasoitti neljä minuuttia myöhemmin kun Podolski eteni vasemmalla laidalla ja antoi syötön maalille, mistä keskikenttämies Bastian Schweinsteiger tsippasi pallon yli maalivahti Rüştü Reçberin. Saksan tasoituksenkin jälkeen Turkki vielä pyöritti peliä. Toisella puoliajalla Saksa pääsi peliin mukaan. Maalia ei kuitenkaan saatu, vasta kuin kymmenen minuuttia ennen loppua, jolloin Thomas Hitzlberger keskitti Turkin rangaistusalueelle ja väärin arvioineen Rustun tultua vastaan Miroslav Klose puski pallon tyhjään maaliin. Turkki kuitenkin tasoitti vielä, kun Arda syötti oikealta Saksan maalille, mistä Semih sijoitti pallon pienestä kulmasta Saksan maaliin. Peli näytti menevän jatkoajalle, mutta lisäajalla loistavan kuvion päätteeksi Phillip Lahm ampui Saksan voittomaalin.
| --- | --- |
  Saksa  GK 1 Jens Lehmann  RB 3 Arne Friedrich  CB 17 Per Mertesacker  CB 21 Christoph Metzelder  LB 16 Philipp Lahm  DM 15 Thomas Hitzlsperger  DM 6 Simon Rolfes  46'  RW 7 Bastian Schweinsteiger  AM 13 Michael Ballack (c)  73'   LW 20 Lukas Podolski  CF 11 Miroslav Klose  90'+2'  Vaihdosta:  MF 8 Torsten Frings  46'   DF 2 Marcell Jansen  90'+2'   Päävalmentaja:   Joachim Löw :   Turkki  GK 1 Rüştü Reçber (c)  RB 20 Sabri Sarioglu  90'+4'  CB 6 Mehmet Topal  CB 4 Gökhan Zan  LB 3 Hakan Balta  DM 7 Mehmet Aurélio  RM 18 Colin Kazim-Richards  90'+2'  CM 22 Hamit Altıntop  CM 19 Ayhan Akman  81'   LM 16 Uğur Boral  84'  CF 9 Semih Şentürk  53'  Vaihdosta:  FW 21 Mevlut Enrinc  81'   MF 10 Gökdeniz Karadeniz  84'   MF 11 Tümer Metin  90'+2'   Päävalmentaja:   Fatih Terim 
Ottelun paras pelaaja: Philipp Lahm
Välierät > Venäjä-Espanja

Ottelusta: Ensimmäistä puoliaikaa Espanja hallitsi, vaikka Venäjälläkin oli muutamia hyviä maalintekopaikkoja. Maalia ei kuitenkaan vielä saatu. Kun toista puoliaikaa oli pelattu viisi minuuttia, Espanja aloitti maalin teon. Andrés Iniesta antoi kuudentoista rajalta upean syötön Venäjän maalilla vapaana olevalle Xaville, joka viimeisteli kuvion päätteeksi 0-1-johdon Espanjalle. Sen jälkeen pelattiin runsaat kaksikymmentä minuuttia venäläisten hangatessa sitkeästi tasoitusta, kunnes Fàbregas antoi 25 metristä syötön Venäjän kuudentoista rajalla vapaana olevalle Güizalle, joka vei Espanjan 2-0-johtoon. Kolmannen maalin Espanjan teki 82. minuutilla, kun Fàbregas sai pallon keskikentällä ja eteni laidalta nähdessään David Silvan vapaana Venäjän maalilla ja antoi tälle syötön. Silva ei erehtynyt. Espanja meni Saksaa vastaan finaaliin.
| --- | --- |
  Venäjä  GK 1 Igor Akinfejev  RB 22 Aleksandr Anjukov  CB 2 Vasil Berezutski  CB 4 Sergei Ignaševitš  LB 18 Juri Žirkov  56'  DM 11 Sergei Semak (c)  RM 17 Konstantin Zyrjanov  CM 20 Igor Semšov  56'  RM 9 Ivan Sajenko  57'  SS 10 Andrei Aršavin  CF 19 Roman Pavljutšenko  Vaihdosta:  MF 15 Dimitar Bilyaletinov  60'  56'  FW 21 Dmitri Sytšov  57'  Päävalmentaja:   Guus Hiddink :   Espanja  GK 1 Iker Casillas (c)  RB 15 Sergio Ramos  CB 4 Carlos Marchena  CB 5 Carles Puyol  LB 11 Joan Capdevila  RM 6 Andrés Iniesta  CM 19 Marcos Senna  CM 8 Xavi  69'  LM 21 David Silva  CF 7 David Villa  34'  CF 9 Fernando Torres  69'  Vaihdosta:  MF 10 Cesc Fàbregas  34'  MF 14 Xabi Alonso  69'  FW 17 Dani Güiza  69'  Päävalmentaja:   Luis Aragonés 
Ottelun paras pelaaja: Andrés Iniesta
Loppuottelu

Ottelusta: Vuoden 2008 Euroopan-mestaruuskilpailuiden finaali pelattiin Wienissä Itävallassa. Ottelua saapui katsomaan 50 000 katsojaa. Vastakkain olivat Saksa ja Espanja. Tuomarit olivat Italialaiset päätuomari Roberto Rosetti ja tämän apulaiset Alessandro Riselli ja Paulo Calgacno.
Saksa hallitsi ensimmäistä kymmentä minuuttia, mutta Espanja tuli sen jälkeen mukaan peliin. 25. minuutilla Ballackin kaukolaukaus osui rangaistusalueella Xavin käteen, mutta pelin annettiin jatkua. Kahdeksan minuuttia myöhemmin Fàbregas antoi loistavan syötön Saksan rangaistusalueelle; palloon syöksyi sekä Saksan maalivahti Jens Lehmann, että Espanjalaiskärkipelaaja Fernando Torres, ja Torres ehti palloon juuri ja juuri ensin ja nosti sen hienosti Lehmanin ylitse maaliin. Espanja johti peliä. Enempää maaleja ei sillä puoliajalla nähty. Toisella puoliajalla Saksa koitti kovasti tasoitusta. Klose kaadettiin kerran törkeästi rangaistusalueella, mutta peliä ei vihelletty poikki. 65. minuutilla pienen sanaharkan päätteeksi David Silva puski punaisen arvoisesti Lukas Podolskia päin naamaa. Sen jälkeen Silva sai mennä Cazorlan tilalle penkille. Saksa sai vaparin, mutta kortti ei noussut. Kovista yrityksistään huolimatta Saksa ei saanut maalia aikaiseksi. Espanja voitti toisen EM-kultansa. Edellisestä oli jo 44 vuotta aikaa. Luis Aragonés osoittautui kaikesta kritiikistä huolimatta oikeaksi manageriksi. Mitalit ja pokaalin Espanjalle luovutti UEFA:n puheenjohtaja ja ranskalainen jalkapallo-legenda Michel Platini.
| --- | --- |
  Saksa  GK 1 Jens Lehmann  RB 3 Arne Friedrich  CB 17 Per Mertesacker  CB 21 Christoph Metzelder  LB 16 Philipp Lahm  46'  DM 8 Torsten Frings  DM 15 Thomas Hitzlsperger  58'  RW 7 Bastian Schweinsteiger  AM 13 Michael Ballack (c)  43'  LW 20 Lukas Podolski  CF 11 Miroslav Klose  79'  Vaihdosta:  DF 2 Marcell Jansen  46'  FW 22 Kevin Kurányi  88'  58'  FW 9 Mario Gómez  79'  Päävalmentaja:   Joachim Löw :   Espanja  GK 1 Iker Casillas (c)  43'  RB 15 Sergio Ramos  CB 4 Carlos Marchena  CB 5 Carles Puyol  LB 11 Joan Capdevila  DM 19 Marcos Senna  RM 6 Andrés Iniesta  CM 8 Xavi  CM 10 Cesc Fàbregas  63'  LM 21 David Silva  66'  CF 9 Fernando Torres  74'  78'  Vaihdosta:  MF 14 Xabi Alonso  63'  MF 12 Santi Cazorla  66'  FW 17 Dani Güiza  78'  Päävalmentaja:   Luis Aragonés 
Ottelun paras pelaaja: Fernando Torres
Maalintekijät pudotuspeleissä

2 maalia:
 Bastian Schweinsteiger
 Miroslav Klose
 Semih Şentürk
1 maali:
 Ruud van Nistelrooy
 Xavi
 Dani Güiza
 David Silva
 Fernando Torres
 Ivan Klasnić
 Nuno Gomes
 Hélder Postiga
 Michael Ballack
 Philipp Lahm
 Uğur Boral
 Roman Pavljutšenko
 Andrei Aršavin
 Dmitri Torbinski
Kisojen maalikuningas:  David Villa (4 maalia)
Jalkapallon Euroopan-mestaruuskilpailut 2008
Avignonin vankeus

Palais des Papes (”Paavien palatsi”) Avignonissa.
Avignonin vankeus tai paavien Baabelin vankeus tarkoittaa ajanjaksoa 1309–1377, jolloin paavit olivat riippuvaisia Ranskan kuninkaasta. Paavien alennustilaa verrattiin Raamatun kertomukseen juutalaisten vankeudesta Babylonissa, niin sanottuun Baabelin vankeuteen.
Ranskan kuningas Filip IV Kaunis taivutteli paavi Klemens V:n vuonna 1309 siirtämään paavinistuimen Etelä-Ranskaan, Avignonin kaupunkiin. Paavi hallintoineen oli käytännössä Ranskan kuninkaan määräysvallan alainen, ja paaviksi valittiin peräjälkeen seitsemän ranskalaista. Myös 134:stä kardinaalista 111 oli ranskalaisia.
Urbanus V pyrki palauttamaan paavinistuimen Roomaan vuonna 1367, mutta hän joutui kuitenkin palaamaan takaisin Avignoniin. Vasta Gregorius XI onnistui palauttamaan paavinistuimen Roomaan vuonna 1377. Italialaissyntyisen Urbanus VI:n valinta Gregorius XI:n seuraajaksi johti kuitenkin katolisen kirkon hajaannukseen, ja Avignonista tuli usean vuosikymmenen ajaksi vastapaavien tukikohta.
Avignonissa vuosina 1309–1377 asuneet paavit

Klemens V
Johannes XXII
Benedictus XII
Klemens VI
Innocentius VI
Urbanus V
Gregorius XI
Aiheesta muualla

Kuvia tai muita tiedostoja aiheesta Avignonin vankeus Wikimedia Commonsissa
Albert Kukkonen

Albert Kukkosen hauta Rautalammilla
Albert Kukkonen (14. helmikuuta 1835 Rautalampi – 3. joulukuuta 1918 Rautalampi) oli suomalainen kansanrunoilija. Hinkkalan talossa syntyneen Kukkosen vanhemmat olivat Gabriel Eerikinpoika Kukkonen (k. 1873) ja Helena Kustaava Närhi (k. 1871).  Kukkonen kirjoitti runoja nuoruusvuosinaan ja niitä on säilynyt Julius Krohnin kokoelmassa Suomalaisen Kirjallisuuden Seuran arkistossa.
Kukkonen viljeli perimäänsä Hinkkalan taloa ja hän oli myös Rautalammin kunnalliskauppayhtiön perustaja ja maanviljelysseuran jäsen. Hänen hautansa on Rautalammin hautausmaalla.
Albert Kukkosen runoja

Työn arvosta
Entisistä Rautalammin runoniekoista (Vihta-Paavo, Juhani Ihalainen, Pentti Lyytinen)
Muistelmia katovuosista v. 1862–63
Runolaulu Valtiopäiväin määräämisestä Vuonna 1863
Syys-laulu
Sveitsin evankelinen allianssi

| Sveitsin evankelinen allianssi> Schweizerische Evangelische Allianz Réseau évangélique suisse |
| --- | --- |

Perustettu:  RES: 1847 SEA: 1876
Kotipaikka:  Zürich ja Geneve
Kattojärjestö:  Euroopan Evankelinen Allianssi
Infobox OKVirheellinen NIMI-arvo: 
Sveitsin evankelinen allianssi (saks. Schweizerische Evangelische Allianz, ransk. Réseau évangélique suisse, lyh. SEA+RES) on sveitsiläinen evankelis-kristillinen järjestö. Järjestö on Euroopan evankelisen allianssin kansallinen liitto Sveitsissä. SEA+RES toimii Sveitsissä ranskankielisen (RES) ja saksankielisen haaran (SEA) kautta. Järjestö toimii kirkkojen, paikallisseurakuntien ja kristillisten järjestöjen yhteisenä liikkeenä. SEA+RES:n toiminnan piirissä on yhteensä noin 250 000 kristittyä.
Saksankielisen haaran piirissä toimii noin 480 paikallisseurakuntaa, 70 jaostoa ja yli 180 järjestöä. Ranskankielisen haaran piirissä toimii 11 kirkkoliittoa, 200 paikallisseurakuntaa ja 80 järjestöä.
Aiheesta muualla

Réseau évangélique suisse-järjestön verkkosivusto (ranskaksi)
Schweizerische Evangelische Allianz-järjestön verkkosivusto (saksaksi)
Alttarikutsu

William Ward Ayerin johtama alttarikutsu New Yorkilaisessa baptistikirkossa.
Alttarikutsu on kristillisissä kirkoissa harjoitettu käytäntö, joka viitataan evankelistan tai pastorin esittämään vetoomukseen jumalanpalveukseen osallistuville, jotta he toisivat esiin päätöksensä antaa elämänsä Jeesukselle. Alttarikutsu voidaan esittää myös muodossa, jossa saarnaaja rohkaisee ihmisiä tulemaan rukoiltavaksi.
Alttarikutsun käsite yhdistää kaksi sanaa, joilla on pitkä historia kristillisessä liikkeessä. ”Alttari” esiintyy Vanhassa testamentissa ja se korostaa oman uskon pyhää uhrausta. Käsite ”kutsu” sisältää haasteen sitoutumiseen, joka esiintyy Vanhassa ja Uudessa testamentissa sekä kristillisten liikkeiden historiassa. Molemmat termit korostavat päätöstä ja sitoumusta, joka haastaa yksilön toimimaan.
Joidenkin historioitsijoiden mukaan ”alttarikutsun” yhteiskäsitteen juuret ovat Yhdysvaltain toisen suuren herätyksen aikaisissa leirikokouksissa, joita pidettiin 1800-luvun alussa. Vaikka tämä saattaa olla juuri tämän käsitteen alkuperä, on vastaavaa käytäntöä kutsuttu myös monilla muillakin käsitteillä kuten ahdistuneen istuin, kutsu, verkon vetäminen, sitoumuksen tekeminen, surijan penkki tai julkinen lupaus. Käytännöstä on tehty useita historiallisia viittauksia, raamatullisia selityksiä ja käytännön ehdotuksia siitä, kuinka alttarikutsu tulisi esittää.
Amalgaami

Argueriitti on luonnossa esiintyvä hopean ja elohopean muodostama amalgaami.
Amalgaami on elohopean muiden metallien kanssa muodostama metalliseos. Elohopea on myrkyllinen raskasmetalli. Amalgaami voi olla olomuodoltaan nestemäistä, pehmeää massaa tai kiinteää, riippuen elohopean suhteellisesta määrästä. Amalgaamit muodostuvat elohopean ja sekoittuvan metallin atomien muodostaessa metallisidoksia keskenään. Lähes kaikki metallit voivat muodostaa amalgaameja elohopean kanssa. Merkittäviä metalleja, jotka eivät muodosta amalgaameja ovat rauta, platina, volframi ja tantaali. Yksi tärkeimmistä käyttökohteista amalgaamille on hammashoidossa, jossa varsinkin hopea-amalgaamia käytetään paikka-aineena. Amalgaameja voidaan hyödyntää myös kaivostoiminnassa, esimerkiksi kullan eristämiseksi malmista.
Sovelluksia > Kaliumamalgaami

Alkalimetaleille amalgaamin muodostumisreaktio on eksoterminen ja toisistaan erottuvia kemiallisia muotoja, kuten KHg ja KHg2, on mahdollista tunnistaa. KHg on kullanvärinen yhdiste, jonka sulamispiste on 178 °C kun taas KHg2 on hopeanvärinen yhdiste, jonka sulamispiste on 278 °C. Nämä amalgaamit ovat herkkiä ilmalle ja vedelle, mutta niitä voidaan käsitellä kuivassa typpiatmosfäärissä. Kaliumamalgaamin tiedetään myös esiintyvän muodoissa K5Hg7 ja KHg11.
Sovelluksia > Natriumamalgaami

Natriumamalgaamia voidaan valmistaa eri tavoilla, yleisimmin valmistettu natriumamalgaami on amalgaami, joka sisältää 2–6 % natriumia. Yleisin tapa valmistaa tätä on lisätä elohopeaa natriumsuikaleisiin. Tämä valmistustapa ei vaadi lämmitystä.
Natrium-amalgaamia käytetään alkaanien ja alkeenien valmistuksessa, N-O ja S-O sidoksien rikkomisessa, sekä tiettyjen funktionaalisten ryhmien poistamisessa. Natrium-amalgaamit hajoavat vedessä, mutta reaktio tapahtuu hitaammin kuin puhtaan natriumin kanssa. Natrium-amalgaamia myydään pääasiassa kiinteässä muodossa ja sen myynti on rajoitettua.
Sovelluksia > Alumiiniamalgaami

Alumiini-amalgaamia voidaan valmistaa lisäämällä alumiinia elohopeaan, mutta turvallisempi ja hallittavampi tapa on lisätä alumiinia 0,1M elohopea-kloori-vesiliuokseen. Kun alumiini on ollut liuoksessa 10 minuuttia, se on muodostanut elohopean kanssa alumiiniamalgaamia. Alumiini-amalgaamia voidaan käyttää mineraalien synteeseissä, jolloin synteesi onnistuisi alhaisissa lämpötiloissa ja normaali-ilmanpaineessa.